Efter en stor stigning onsdag og en efterfølgende stigning torsdag formiddag er investorer torsdag eftermiddag begyndt at sælge ud af den virtuelle valuta Bitcoins.

Det har givet et gevaldigt dyk i kursen, således at valutaen er faldet med over 16 procent i værdi i løbet af torsdagen. Kursen på valutaen ligger torsdag kl. 15.00 på 950 over for den amerikanske dollar. Umiddelbart er der ingen officiel forklaring på, hvad nedturen i kursen skyldes.

Onsdag gik det ellers voldsomt frem for valutaen, der steg med 11 procent til kurs 1.133. Men den stigning er altså sat over styr torsdag.